b'\n_START_ARTICLE_\nGrefsen\xc3\xa5sen\n_START_SECTION_\nHistorikk\n_START_PARAGRAPH_\n\xc3\x98stre Grefsen har v\xc3\xa6rt i Olsenslektens eie fra 1854. Det var Iver Bredo Olsens interesse for hjembygden som gjorde at Grefsen\xc3\xa5sen ble bevart og utlagt til folkepark. Saken hadde ofte v\xc3\xa6rt oppe blant kommunestyrets representanter, og Iver Bredo Olsen hadde tilbudt seg \xc3\xa5 selge deler av Grefsen\xc3\xa5sen til kommunen for en rimelig penge mot at den ikke skulle bebygges, men utlegges til folkepark. Han fikk mange gode tilbud p\xc3\xa5 eiendommen fra kakser som ville ha seg en skikkelig utkikkstomt. I 1912 solgte han 1350 m\xc3\xa5l av Grefsen\xc3\xa5sen til Aker og Kristiania kommuner i fellesskap for 120\xc2\xa0000 kroner mot at den ikke skulle bebygges.'